User:PUPAPEDIA/וויזניץ

סיפר לי הרה"ג ר' ברוך שטערן שליט"א, בן הגה"צ אב"ד מירון שליט"א, שכ"ק מרן אדמו"ר מוויזשניץ-מאנסי זי"ע, היה קורא מידי פעם את העיתון 'דער איד', היוצא לאור באמריקא (וכידוע שגדולי ישראל צריכין לדעת את כל מה שאירע, כי שואלים אותם על דא ועל הא). בדרך כלל היה קורא רק הכותרות, ולפעמים גם כתבות למיניהן שנצרכו לו לדעת בענייני הכלל.

פעם היה כ"ק מרן אדמו"ר מפאפא שליט"א, עומד להגיע לביקור בביתו של כ"ק מרן האדמו"ר מוויזשניץ-מאנסי זי"ע, ובטרם הגיע, אמר המשב"ק לרבי מוויזשניץ, שהאדמו"ר מפאפא מגיע כבר, וצריכים להוריד את העיתון מעל השולחן, אך הרבי לא התייחס למה שהוא אומר. אח"כ אמר הגבאי שוב: "הלא הוא מגיע בעוד כמה דקות, וצריכים להוריד את זה מהשולחן", אז אמר לו הרבי: "אל תגיד לי מה לעשות"…

וכך נשאר העיתון על השולחן, כשהרבי מפאפא נכנס לביתו של הרבי מוויזשניץ, וישבו ושוחחו יחד והעיתון על השולחן. באמצע שאל הרבי מוויזשניץ את הרבי מפאפא: "פאפא רב, עד מתי אתם נשארים בעירנו?", השיב הרבי מפאפא: "עד יום שלישי". הגיב הרבי מוויזשניץ: "בעיתון 'דער איד' כתוב עד יום רביעי"…

בדומה לזה מסופר, שפעם הגיע כ"ק מרן אדמו"ר מסקולען שליט"א אל הרבי מוויזשניץ זי"ע לביקור, וגם אז אמר הגבאי שיש להוריד את העיתון מעל השולחן, כי זה לא מתאים שיהיה על השולחן בעת שמגיע האדמו"ר מסקולען, ואמר לו הרבי: "אם מתאים לי- עס פאסט מיר- לקרוא עיתון- עס פאסט – שהרבי מסקולען ידע מזה"…